**Өзін-өзі тану сабағының жоспары**

|  |  |  |
| --- | --- | --- |
| **Бөлім:** | 1 бөлім  Таным куанышы  4 сабақ | |
| **Педагогтің аты-жөні** | Акмагамбетова Гульден Куанышбековна | |
| **Күні:** |  | |
| **Сынып:** | **Қатысушылардың саны:** | **Қатыспағандардың саны:** |
| **Сабақтың тақырыбы №** | Мәнге толы өмір | |
| **Оқу бағдарламасына сәйкес оқыту**  **мақсаттары** | Адамның жан дүниесі сүйіспеншілікке толы болса, ол адамның жан дүниесі сұлу | |
| **Құндылық:** | *Ақиқат* | |
| **Қасиеттер:** | *Адалдық, ізгілік, саналылық* | |
| **Сабақтың мақсаты** | Оқушыларға дұрыс өмір жолын таңдауға бағыттай отырып, Ақиқат құндылығының мәнін ашу | |
| **Сабақтың міндеттері:**   1. **Білімділік** 2. **Дамытушылық** 3. **Тәрбиелік** | Оқушыларға адам баласы өз – өзіне адал болу керек екендігін үйрету;  Оқушылардың бойындағы ізгілік қасиеттерін дамыту;  Оқушыларды саналы ойлау арқылы ойдың, сөздің және істің бірлігінде өмір сүруге тәрбиелеу. | |

**Сабақтың барысы:**

|  |  |  |  |
| --- | --- | --- | --- |
| **Сабақтың кезеңі/ Уақыты** | **Педагогтің іс-әрекеті** | **Оқушының іс-әрекеті** | **Ресурстар** |
| **Ұйымдастыру кезеңі**  1.**Жағымды көңіл күй** | Тыныштық сәті «Нұрға бөлену»  Ыңғайланып отырыңыздар, денелеріңізді түзу ұстаңыздар. Аяқ-қолыңызды айқастырмаңыз. Қолыңызды тізеңізге немесе үстелге қоюға болады. Көздеріңізді жұмуларыңызды өтінемін.  Елестетіп көріңіз: Күн нұры сіздің төбеңізден өтіп, кеудеңізге қарай бойлап барады. Кеудеңіздің орта тұсында гүл түйнегі орналасқан. Гүлдің түйнегі нұрдан баяу ашылып келеді. Балғын және таза әсем гүл сіздің әр ойыңызды, әр сезіміңізді, эмоцияңыз бен тілек-қалауыңызды шайып, жүрегіңіздің қауызын ашты.  Нұр сәулесі сіздің бойыңызға ақырын тарай бастағанын елестетіңіз. Ол біртіндеп күшейе түсуде. Оймен осы нұрды қолдарыңызға түсіріңіз. Сіздің қолдарыңыз нұрға бөленіп, сәуле шашуда. Қолымыз тек жақсы, ізгі істер істейді және баршаға көмектеседі. Нұр аяқтарыңызға тарады. Аяқтарыңыз нұр сәулесін шашуда. Олар сізді тек жақсылық жасау үшін жақсы жерлерге апарады. Олар нұр мен махаббат құралына айналды.  Одан әрі нұр сіздің аузыңызға, тіліңізге тарады. Тіліңіз тек шындықты және жақсы, ізгі сөздер ғана айтады. Нұрды құлақтарыңызға бағыттаңыз, құлақтарыңыз тек жақсы сөз бен әсем әуенді ғана естиді. Нұр көздерімізге де жетті, көзіміз тек жақсыға қарап, бәрінен жақсылықты ғана көреді. Сіздің басыңыз түгелдей нұрға бөленіп, басыңызға тек ізгі, сәулелі ой келеді.  Нұр бірте-бірте қарқын және шұғылана бастайды, сіздің денеңізден шығып, жан-жағыңызға сәуле шашады. Осы нұрды туысқандарыңызға, мұғалімдеріңізге, достарыңызға, таныстарыңызға бағыттаңыз. Нұрды уақытша түсініспей, ренжісіп жүрген адамдарға да бағыттаңыз, олардың да жүрегі нұрға толсын.  Осы нұр бүкіл әлемге: барлық адамдарға, жан-жануарларға, өсімдіктерге, барлық тірі жанға таралсын... Ғаламның барлық түпкір-түпкіріне нұр бағыттаңыз. Ойша айтыңыз: «Мен нұрлымын... Нұр менің ішімде... Мен Нұрмын».  Осындай Нұр, Махаббат және Тыныштық күйінде отыра тұрыңыз...  Енді осы Нұрды жүрегіңізге орналастырыңыз. Нұрға толы бүкіл әлем сіздің жүрегіңізде. Оны осындай әсем қалыпта сақтаңыз.  Жаймен көзіңізді ашуға болады. Рахмет. | Оқушылар сабаққа дайындығын көрсетеді.Оқушылар аяқ – қолдарын айқастырмай, ыңғайланып отырып, көздерін жұмып, елеске енеді. |  |
| **2. Алдын ала берілген үй тапсырмасын тексеру** (әңгімелеу) | 1. **Үйге тапсырмманы тексеру.**   1. Оқушылармен «Артыма қараған уақытта екі нәрсеге қуанам» мәтіні бойынша әңгімелесу.  **Сұрақтар: псысктау ушин**  1. Әңгіме кейіпкерінің өз мақсатына жетуіне адамның адами қасиеттері қалай әсер етті деп ойлайсыздар?  2. Атақты математиктін рухани-адамгершілік қасиеттері өмірде қалай көрініс тапты? Нақты мысал келтіріп, әңгімелеп беріңіз.  3. Өзіңіз күнделікті өмірде жоғарыда аталған адамгершілік қасиеттерді басшылыққа аласыз ба? Қалай?  4. Өз бойыңыздағы мүмкіндіктерді ашуға көмектескен жағдай болды ма? Ол мүмкіндіктерді толығымен пайдаланып жүрсіз бе? Мысал келтір.  5. Абырой, өзінің қадір-қасиетін сезіну сияқты ұғымдар сіз үшін нені білдіреді? | **Оқушылар** |  |
| **3.Жағымды ой-пікір (дәйексөз)(**әңгімелеу**)** | **2. Сабақтың дәйексөзі.**  Назары мен ниеті әдемінің ой-санасы әдемі, ой-санасы әдемінің өмірі рахатқа кенеледі.  **Халық нақылы**  **Сұрақтар:**   1. Дәйексөзден қандай ой түйдіңіз? 2. Дәйексөздің мағынасын қалай түсінесіңдер? 3. Адамның жақсы өмір сүруіне ниеттің қаншалықты маңызы бар? 4. Ой-санасы әдемі адамның қайдай қасиеттері бар? 5. Адамның ниеті іс жүзінде қандай құндылық арқылы көрінеді? 6. Өздеріңіз ниетіңізді білдіру үшін бойыңызда қандай қасиеттерді тәрбиелейсіңдер? | (Оқушыларға үш рет айтқызып, дәптерге жаздырту) |  |
| **4. Оқиғалар айту(**әңгімелеу**)** | **Бақыт туралы тұжырымдар**[[1]](#footnote-1)  Бір кездері Сократ адамдарға сұрақ қойды:   * Өмірде ең басты нәрсе не?   Айналасындағы адамдар бұл сұраққа байланысты өз көзқарастарын білдіре бастады. Олардың біреуі айтты:   * Өмірдегі басты нәрсе – денсаулық.   Келесісі айтты:   * Басты нәрсе – бұл жақсы дене бітіміңнің болуы, тартымды болып, әйелдердің құрметіне бөлену.   Үшіншісі айтты:   * Ең бастысы – ақшаң мен қоғамдағы беделіңнің болуы.   Бәрі өз ойларын айтып болғаннан кейін, олар Сократтан сұрады:   * Ал өзің бұл туралы қалай ойлайсың?   Сократ айтты:   * Менің ойымша, өмірдегі ең басты нәрсе – ол бақыт! Сендер қалай ойлайсыңдар, денсаулығы бар әр адам міндетті түрде бақытты бола алады ма?   Оны тыңдап отырған адамдар айтты:   * Жоқ, Сократ, бұл міндетті емес. * Ал жақсы дене бітімі бар және тартымды болып, әйелдердің құрметіне бөленген адам, өмірде міндетті түрде бақытты бола алады ма? * Жоқ, Сократ, бұл да міндетті емес, - деп жауап берді адамдар. * Онда айтыңдаршы маған, - деп жалғастырды Сократ, - көп ақшасы мен қоғамдағы беделі бар адам, үнемі бақытты болып жүре алады ма? * Жоқ, Сократ, - деп жауап берді адамдар, - қайта керісінше. – Ондай адамдар көбіне жалғыз болады. * Осы аталған адамдардың ішінде қайсысын бақытты болуға ең лайықты деп ойлайсыңдар? – деп Сократ сұрауын жалғастырды. – Елестетіңдерші, сендерге дәрігердің кеңесі керек. Қандай дәрігерге барасыңдар? Өте бай, қоғамда беделі бар, жақсы дене бітімі бар әлде осы өмірде бақытты дәрігерді таңдайсыңдар ма?   Отырғандардың бәрі бірауыздан, осы өмірде бақытты дәрігерге баратындықтарын, өйткені оны ең лайықты деп мойындайтындықтарын айтты.   * Олай болса, - деді Сократ, - біз бәріміз бірауыздан бақыттың жоғары игілік екенін мойындадық және оған өмірдегі басты нәрсе ретінде ұмтылу керек. * Сонымен бақытты түсіну арқылы, келуге болады, - деді ұстаз. – Түсіну жолдары көп, сонымен бірге қарама-қайшы да. Бірақ қарама-қайшылық – өте нәзік зат, бір жағынан ол бірегейлік пен ұштасады, ал екінші жағынан – сандырақпен!   Бір мысал келтірейін, менің бір танысымның аяқ киімді екі өлшемге кіші етіп кию әдеті болды. Осындай тар аяқкиіммен жүретін және өте қиналатын.   * Бірде мен одан сұрадым: «Неге сен дұрыс аяқкиім сатып алмайсың?Сенің ақшаң бар ғой!».   Ал ол болса: «Бұл қарғыс атқыр аяқ киім маған сондай қиындықтар әкеледі! Бірақ мен үйге келіп, оны шешкен кезімде сондай бақытты екенімді сезініп, рақаттанамын! Бұл менің өмірімдегі жалғыз қуанышым. Егер мен өзіме дұрыс аяқ киім сатып алсам, менің өмірім қуанышсыз болып қалады».  Бұл әрине, қалжың, бірақ әр қалжыңның астарында бір шындық бар. Ақшаға аяқ киім сатып алуға болады, бірақ бақытты емес, тамақты, бірақ тәбетті емес, төсекті, бірақ ұйқыны емес, дәріні, бірақ денсаулықты емес, қызметшілерді, бірақ достарды емес, ойын-сауықты, бірақ қуанышты емес, мұғалімді, бірақ ақылды емес.  Жәй ғана қисыннан келіп шығатыны: егер сен бақытсыз болсаң, онда сенде бақыт жоқ. Сенде бақыт болмаса, онда бар да ізде. Қарама-қайшы қисынның айтуы: егер сен бақытты іздеуге шықсаң, онда сен оны жоғалтасың! ***Жәй ғана отыр да оның сенде бар екенін түсін.***  **Сұрақтар:**   1. Сократ өз өмірінде адамдардың қандай адами қасиеттерін бағалады? Неге? 2. Сен үшін өмирдін мәні не, неліктен? 3. Бақыттың өздеріңде бар екенін сезінсеңдер, онда адам өміріндегі мәнді өмірді қалай ұғасыңдар?   **4.**Неге ақиқат құндылығын мәңгілік жалпыадамзаттық құндылықтарға жатқызады? Өз өмірлеріңнен мысалдар келтіріңдер.  5. Адам баласы еңбекті қалай атқару керек?  *6.Адалдық, ізгілік, саналылық қасиеттерді көрсету үшін қандай әрекеттер жасайсыңдар?*  7. Адал болып, ізгілік жасау арқылы бақытты болуға болама? Неліктен? |  |  |
| **5.Шығармашылық**  **жұмыс** | **5. Шығармашылық жұмыс, топпен жұмыс.**  Оқушылар төрт топқа бөлінеді.  1 - топ: **«Өмір»**  2 – топ: **«Бақыт»**  3 – топ: **«Ізгілік»**  4 – топ: **«Адалдық»**  **Тапсырма:** Төмендегі тірек сөздерді пайдаланып 1. **«Өміріңе нем құрайлы қарама!»** тақырыбында шағын әңгіме құрастыру.  Тірек сөздер: азаматтық, қымбат, өмір, жеңіл, ой, пейіл, ниет, бақыт, игілік, ізгілік, адалдық, ұят, ар-намыс.     1. Төмендегі пікірлерді қарап шығып онымен қаншалықты келісетіндіктеріңді білдіріңдер.   **Кішкентайға немқұрайлы қарама!**   * Майда отын отты күшейтеді. * Әр майда нәрсе міндетті түрде бір іске жарайды. * Үлкен заттар ұсақ бөлшектерден құралады. * Нөсер ұсақ тамшылардан басталады. * Үлкен кеменің суға батуына кішкентай тесік себеп бола алады. * Кішкентай бастамасыз үлкен нәтижеге жету мүмкін емес. * Кішкентай бір сөзден шыққан ғайбат үлкен сауаптарды жоқ етеді.   Қорыта айтқанда кішкентай нәрселер, үлкен істің бастауын алады. Сондықтан адалдықпен, ар ұятпен игілік жасау керек. Бойымыздағы жақсы қасиеттерді ашып, ізгілік жасау арқылы бақытқа кеңелеміз. | **Оқушылар шығармашылық жұмыс, топпен жұмыс жасайды.** |  |
| 7.Үй тапсырмасы | Оқулықтан №5 сабақ 35 бет « Парасатқа құшталық ?» атты Сағат Әшімбаевтің үзіндісін оқып келу. |  | №5 сабақ 35 бет |
| 8. Топпен ән айту | **Топпен ән айту.** Сөзінің авторы: Мұқағали Мақатаев  **«Көнеміз ғой»**  «Өлі балық жолығар өлмегенге»,  Өлмегенге не жетсін, өлмегенге!  Өмір деген осындай, жаным менің,  Қайтер едік, өмірге келмегенде?!  Қайтер едік, өмірге келмегенде,  Көнеміз ғой, қайтеміз көнбегенде?!  Төземіз ғой, қайтеміз төзбегенде,  Көлден тамшы бұйырмас шөлдегенде.  Не де болса, тәуекел, тең көреміз,  Әкел бері қайғыны тең бөлеміз!  Бірімізге-біріміз дем берейік,  Бір арбаның астында дөңгелейік.  Қақ бөлейік қайғыны, келісеміз.  Алауын да, уын да тең ішеміз.  Кезбе бақыт кездесіп қалса бізге,  Тепе-тең ғып біз үшке тең бөлеміз!  **Қорытындылап** айтқанда өмірге келген соң адам болып өмір сүру керек. Өмірде өз жолдарыңды дұрыс таңдауда бойларында адалдық, ізгілік, сенімділік, саналылық сияқты қасиеттерді дамыту арқылы жақсы адам болып қалыптасады. Өмірде әрбір адамның өз жолы бар- бұл ақиқат. Өмір жолында адам баласы бір біріне көмектесу керек. |  | **https://youtu.be/tDDOspskBPw** |
| **9. Сабақтың қортынды сәті** | **Мұғалім:**  Оқушылар көздеріңді жұмыңдар. Бүгінгі сабақта  Өмірде өз жолдарыңды дұрыс таңдауда бойларымызда адалдық, ізгілік, сенімділік, саналылық сияқты қасиеттерді сіңіру қажет екенін түсіндік.  Осы жақсы қасиеттер адамның мәнді де мағыналы өмір сүруінің басты кепілі.  Рахмет! |  | Баяу музыка қойылады. |

1. [↑](#footnote-ref-1)